《秦淮赠孙士徵》
明代·娄坚

别君群从后，每忆半酣时。
曲折拈新令，轻狂赠小词。
垂杨红蓼间，浅黛玉颜宜。
复已三年别，能无感鬓丝。

作者简介：苏州府嘉定人，字子柔。经明行修，学者推为大师。隆庆、万历间贡于国学。不仕。工书法，诗清新。晚年学佛，长斋持戒。有《吴歈小草》。与唐时升、程嘉燧、李流芳三人合称嘉定四先生，诗集合刻本有《嘉定四先生集》。有《学古绪言》。